Diari Oficial de la Generalitat Valenciana


Sumari del DOGV 8550, del 17-05-2019 (2019/4973)

RESOLUCIÓ de 9 de maig de 2019, de la Direcció General d'Obres Públiques, Transports i Mobilitat, pel qual se sotmet al tràmit de participació pública i consulta de les administracions públiques afectades l'estudi d'integració paisatgística dels projectes de construcció (avanç) «Passarel·la de ciclovianants de la Via Xurra sobre el barranc del Carraixet entre Alboraia i Almàssera, CMAYOR/2018/01Y30/51» i «Permeabilització dels camins de servei del barranc del Carraixet sota la línia 3 de Metrovalencia i adequació fins a la connexió amb la CV-3002, CMAYOR/2018/01Y30/52», així com d'informació pública de l'avanç del projecte de construcció de «Permeabilització dels camins de servei del barranc del Carraixet sota la línia 3 de Metrovalencia i adequació fins a la connexió amb la CV-3002».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8550

Data del DOGV
:   17-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4973


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

RESOLUCIÓ de 9 de maig de 2019, de la Direcció General d'Obres Públiques, Transports i Mobilitat, pel qual se sotmet al tràmit de participació pública i consulta de les administracions públiques afectades l'estudi d'integració paisatgística dels projectes de construcció (avanç) «Passarel·la de ciclovianants de la Via Xurra sobre el barranc del Carraixet entre Alboraia i Almàssera, CMAYOR/2018/01Y30/51» i «Permeabilització dels camins de servei del barranc del Carraixet sota la línia 3 de Metrovalencia i adequació fins a la connexió amb la CV-3002, CMAYOR/2018/01Y30/52», així com d'informació pública de l'avanç del projecte de construcció de «Permeabilització dels camins de servei del barranc del Carraixet sota la línia 3 de Metrovalencia i adequació fins a la connexió amb la CV-3002». [2019/4973]  
  
De conformitat amb el que es disposa en l'article 6.5 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, dels articles 61, 65 i 66 de Llei 6/2011, d'1 d'abril, de mobilitat de la Comunitat Valenciana, i de l'article 21 i annex II de la Llei 7/2018, de 26 de març, de seguretat ferroviària quant a la permeabilització transversal d'infraestructures, així com de l'article 83 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Sotmetre a participació pública i consulta de les administracions públiques afectades l'estudi d'integració paisatgística dels projectes de construcció «Passarel·la de ciclovianants de la Via Xurra sobre el barranc del Carraixet entre Alboraia i Almàssera (València)» i «Permeabilització dels camins de servei del barranc del Carraixet sota la línia 3 de Metrovalencia i adequació fins a la connexió amb la CV-3002», per un termini de 3 0 dies comptats a partir de l'endemà de la publicació de l'anunci corresponent en el Diari Oficial de la Generalitat Valenciana..  
  
Aquest estudi podrà consultar-se en la pàgina web de la Conselleria d'Habitatge, Obres Públiques i Vertebració del Territori a través del següent enllaç:  
http://www.habitatge.gva.es/va/web/carreteras/proyectos-en-participacion-publica  
Les al·legacions podran remetre's a l'adreça unplxntcyidtjku@uzk.nw o mitjançant qualsevol de les formes previstes en la Llei 39/2015, d'1 d'octubre, del procediment administratiu comú de les administracions públiques.  
El document es remet a Ferrocarrils de la Generalitat Valenciana (FGV), a la Confederació Hidrogràfica del Xúquer i als ajuntaments d'Alboraia, Almàssera i Tavernes Blanques amb la finalitat que formulen les consideracions que estimen oportunes en el termini de 30 dies.  
  
Segon  
Sotmetre al tràmit d'informació pública un avanç del projecte de construcció «Permeabilització dels camins de servei del barranc del Carraixet sota la Línia 3 de Metrovalencia i adequació fins a la connexió amb la CV-3002», per un termini de 3 0 dies comptats a partir de l'endemà de la publicació de l'anunci corresponent en el Diari Oficial de la Generalitat Valenciana.  
Els documents esmentats podran consultar-se en la pàgina web de la Conselleria d'Habitatge, Obres Públiques i Vertebració del Territori a través del següent enllaç:   
http://www.habitatge.gva.es/va/web/carreteras/proyectos-en-participacion-publica  
Les al·legacions podran remetre's a l'adreça hpmskvmwsmoyeuy@jzv.fj o mitjançant qualsevol de les formes previstes en la Llei 39/2015, d'1 d'octubre, del procediment administratiu comú de les administracions públiques.  
El document es remet a Ferrocarrils de la Generalitat Valenciana (FGV), a la Confederació Hidrogràfica del Xúquer i als ajuntaments d'Alboraia, Almàssera i Tavernes Blanques amb la finalitat que formulen les consideracions que estimen oportunes en el termini de 30 dies.  
  
Tercer  
Publicar el corresponent anunci de l'obertura del període d'informació i participació pública de tots dos documents en el Diari Oficial de la Generalitat Valenciana.  
  
La present resolució es dicta per delegació en virtut de la Resolució de 2 de juliol de 2018, de la Conselleria d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria (DOGV 8329, 02.07.2018).  
  
  
València, 9 de maig de 2019.- El director d'Obres Públiques, Transport i Mobilitat: Carlos Domingo Soler.